Apstiprināts

ar Cēsu novada domes

15.08.2024.lēmumu Nr.389

**NOLIKUMS**

Cēsīs, Cēsu novadā

2024.gada 15.augustā Nr.251

 **VIDZEMES MĀKSLINIEKU DIENU**

**vizuālās mākslas konkurss un izstāde**

**“KLIMATA PĀRBAUDE”**

1. **Vispārējie noteikumi**
	1. Šis NOLIKUMS nosaka kārtību, kādā tiek organizēts VIDZEMES MĀKSLINIEKU DIENU vizuālās mākslas konkurss un izstāde “KLIMATA PĀRBAUDE”, turpmāk tekstā – Konkurss.
	2. Konkursa rīkotājs–Cēsu novada pašvaldības iestāde “Cēsu muzejs” (turpmāk – Muzejs).
	3. Vidzemes reģiona profesionālo mākslinieku vizuālās mākslas darbu konkursu un izstādi Muzejs rīko ar mērķi:
		1. aktualizēt uz laikmeta vērtībām orientētu, pētniecībā, jaunradē un sadarbībā balstītu Mākslinieku dienu tradīciju mūsdienu sabiedrībai aktuālo procesu kontekstā;
		2. nodrošināt un veicināt aktīvāku Vidzemes mākslinieku iesaisti kultūras, mākslas un sabiedriskajās norisēs;
		3. veidot kvalitatīvu un ilgtspējīgu mākslas piedāvājumu sabiedrībai, atspoguļojot aktuālos procesus profesionālo mākslinieku daiļradē Vidzemes reģionā.
2. **Konkursa priekšmets**
	1. Konkursā pieņems darbus šādās vizuālās mākslas nozarēs – glezniecība, grafika, tēlniecība, instalācija un objekti, keramika, metāla, ādas, stikla, tekstila, foto, video, kā arī autortehnikās veidotus darbus.
	2. Muzejs nodrošinās **pēc žūrijas vērtējuma labāko konkursa darbu eksponēšanu izstādē** atbilstoši izstāžu telpu platību pieejamībai un iesniegto darbu parametru specifikai.
	3. Izstādes vieta – Cēsu Izstāžu nams un publiskā ārtelpa Cēsu pilsētā.
	4. Konkursā var pieteikties profesionāli mākslinieki (fiziskas personas, juridiskas personas), kas dzīvo un strādā **Vidzemes plānošanas reģiona teritorijās** – Alūksnes novads, Cēsu novads, Gulbenes novads, Limbažu novads, Madonas novads, Ogres novads, Saulkrastu novads, Smiltenes novads, Valmieras novads, Valkas novads, Varakļānu novads.
3. **Konkursa un izstādes plāns**
	1. Muzejs izsludina vizuālās mākslas darbu konkursu un labāko konkursa darbu izstādi atbilstoši izstāžu platību pieejamībai periodā, uz kuru tiek izsludināts konkurss.
	2. Konkursa plānotais norises laiks no 2024. gada 20. novembra līdz 2025. gada 01. februārim.
	3. Izstādei nominēto darbu iesniedzēji tiek informēti par darbu virzīšanu uz izstādi pēc Komisijas sēdes.
	4. Konkursa rezultāti tiek publiski paziņoti izstādes atklāšanas dienā.
	5. Konkursa darbu izstādes plānotais norises laiks Cēsu Izstāžu namā no 2025. gada 15. marta līdz 2025. gada 18. maijam, savukārt publiskajā pilsētas ārtelpā – no 2025. gada 15. marta līdz 2025. gada 31. decembrim, atbilstoši mākslas objekta materiāltehniskajai specifikācijai.
4. **Konkursa dalībnieku tiesības un atbildība**
	1. Persona, kura iesniedz projekta pieteikumu (turpmāk – Dalībnieks), piekrīt visiem Konkursa noteikumiem un ir atbildīga par Konkursa pieteikumā norādīto ziņu patiesumu.
	2. Katram Dalībniekam ir tiesības bez maksas piedalīties Konkursā ar šajā nolikumā noteikto darbu skaitu noteiktajā formātā.
	3. Dalībnieks ir pilnībā atbildīgs par savu mākslas darbu saturu, tēmas atbilstību un izpildes kvalitāti.
	4. Dalībnieka pienākums ir ievērot rīkotāju noteikto pieteikšanās, darbu iesniegšanas un paņemšanas kārtību un noteiktos termiņus un nepieciešamības gadījumā komunicēt ar izstādes rīkotājiem.
	5. Dalībnieks nedrīkst izņemt izstādīto mākslas darbu no ekspozīcijas pirms noteiktā izstādes beigu termiņa.
	6. Dalībnieks darbu nogādāšanu uz izstādi Cēsīs un nogādāšanu atpakaļ veic par saviem līdzekļiem un ar savu transportu, iepriekš vienojoties ar rīkotājiem par ierašanās laiku.
5. **Konkursa materiālu saņemšana**
	1. Interesenti ar konkursa Nolikumu un tā Pielikumiem var iepazīties klātienē sākot no Konkursa izsludināšanas dienas līdz iesniegšanas termiņa beigām, un elektroniski lejupielādēt Muzeja mājas lapā www.cesupils.lv.
	2. Muzejs nodrošina pretendentus ar Nolikuma pielikumiem:
		1. 1. pielikums – Informācija par 2024./2025. gada vizuālās mākslas konkursu un izstādi;
		2. 2. pielikums – Pieteikuma anketa;
		3. 3. pielikums – Cēsu muzeja (Cēsis, Pils iela 3) Izstāžu nama zāļu telpu plāns.
6. **Pieteikšanās Konkursam**
	1. Pieteikumus Konkursam pieņem šī Nolikuma 1. pielikumā “Informācija par 2024./2025. gada vizuālās mākslas konkursu un izstādi” noteiktajā termiņā.
	2. Katrs mākslinieks izstādei var iesniegt 1 (vienu) darbu vai 1 (viena) darba komplektu (diptihs, triptihs u.tml.).
	3. Mākslas darbiem izmēri netiek noteikti, bet par mākslas darbiem, kuru izmēri pārsniedz 3x3 metrus, informācija obligāti jāpievieno pieteikuma anketā.
	4. Iesniegtajam mākslas darbam jābūt radītam pēdējo 2 (divu) gadu laikā.
	5. Pieteikumi (pieteikuma anketa un augstas izšķirtspējas, kvalitatīvs vizuālais materiāls), ievērojot noteiktās noformējuma prasības, iesniedzami vienā no sekojošiem veidiem:
		1. elektroniski digitālajā veidlapā: <https://forms.gle/sr59u2m6FCfFMJ8A7>
		2. personīgi – Cēsu muzeja klientu Apmeklētāju centrā (Pils laukumā 9 Cēsīs) vai Cēsu muzeja Izstāžu namā (Pils laukumā 3, Cēsīs) katru darba dienu no plkst.10:00 līdz 16:00;
		3. sūtot pa pastu uz Cēsu muzeja juridisko adresi: Pils laukums 9, Cēsis, Cēsu novads, LV-4101;
		4. elektroniskā pasta sūtījumā (parakstītus ar drošu elektronisko parakstu un laika zīmogu) uz Vidzemes mākslinieku dienu e-pasta adresi: vmd@cesunovads.lv
	6. Projekta vadītājs reģistrē pieteikumus to iesniegšanas secībā.
	7. Konsultācijas par dalību konkursā vai darbu iesniegšanu sniedz projekta vadītāja Māra Lāss (vmd@cesunovads.lv) vai Cēsu Izstāžu nama vadītāja Ilze Zicāne-Dreimane (izstazunams@cesunovads.lv).
7. **Pieteikuma saturs un noformējums**
	1. Konkursa pieteikumā jāiekļauj:
		1. pieteikuma anketa (veidlapa papīra vai digitālā formātā);
		2. vizuālie pielikumi (augstas izšķirtspējas, kvalitatīvi attēli vai video);
		3. cita informācija, ko projekta pieteicējs uzskata par nepieciešamu pievienot.
	2. Video faili jāiesniedz ierakstīti vienā standarta datu nesējā (USB zibatmiņa u.c.) vai augšupielādēti datņu apmaiņas serverī tādā formātā, lai ieraksta apskatei nav nepieciešama profesionāla programmatūra. Ja Konkursa komisija tehnisku iemeslu dēļ nevar iepazīties ar datu nesējā ierakstīto vai datņu apmaiņas serverī augšupielādēto informāciju, tai ir tiesības uzskatīt, ka šis vizuālais pielikums projektam nav bijis pievienots.
	3. Ja vizuālie materiāli tiek pievienoti datu nesējā, tad tajā ierakstītā satura aprakstam jābūt ietvertam veidlapā. Datu nesējs jāievieto aizlīmētā aploksnē, uz kuras datorrakstā vai skaidri salasāmā rokrakstā uzrakstīts autora vārds, uzvārds un pilns mākslas darba nosaukums, identisks tam, kas norādīts pieteikuma anketā.

**8. Konkursa žūrijas komisija**

* 1. Konkursa žūrijas komisijas (turpmāk – Komisija) izveide un sastāvs:
		1. Komisijas sastāvu piecu locekļu sastāvā ar rīkojumu apstiprina Cēsu novada pašvaldības izpilddirektors;
		2. Komisija tiek izveidota uz viena projektu Konkursa laiku;
		3. Komisija tiek izveidota piecu (5) locekļu sastāvā, komisijas priekšsēdētājs ir Cēsu muzeja Izstāžu nama vadītāja, četri (4) komisijas locekļi ir pieaicināti mākslas jomas profesionāļi, eksperti vai speciālisti;
		4. Komisija darbu uzsāk dienā, kad noslēdzas projektu pieteikumu iesniegšanas termiņš;
		5. Komisija darbu beidz līdz ar Konkursa rezultātu paziņošanas dienu.
		6. Komisijas darbu organizē projekta vadītāja bez balss tiesībām.
		7. Komisijas darbu protokolē Muzeja direktora norīkots darbinieks.
1. **Komisijas darba organizācija**
	1. Komisijai vērtēšanai darbi tiek uzrādīti tikai ar kārtas numuru un nosaukumu.
	2. Katrs Komisijas loceklis Konkursa darbus vērtē individuāli, vērtējumu fiksējot vērtēšanas veidlapā.
	3. Parakstītu veidlapu katrs Komisijas loceklis iesniedz Komisijas atbildīgajam sekretāram līdz Komisijas sēdei.
	4. Komisijas sēde ir slēgta un tiek sasaukta ne agrāk kā divas (2) nedēļas un ne vēlāk kā četras (4) nedēļas pēc Konkursa darbu iesniegšanas termiņa beigām.
	5. Komisijas sēdē ar komisijas locekļu balsu vairākumu tiek lemts par Konkursa uzvarētājiem.
	6. Konkursa rīkotāji un Konkursa žūrijas komisija patur tiesības mākslas darbus aplūkot un novērtēt klātienē, ja iesniegtais pieteikums nesniedz pietiekami daudz informācijas vai raisa šaubas par tā piemērotību Konkursam un izstādei.
	7. Komisija sēdē lemj par labāko Konkursa darbu eksponēšanu izstādē “VIDZEMES MĀKSLINIEKU DIENAS. KLIMATA PĀRBAUDE.”
	8. Pozitīva lēmuma gadījumā vizuālās mākslas darbs Muzejā (pieņemts uz laiku) tiks izstādīts līdz Konkursa darbu izstādes beigām. Autors apņemas par saviem līdzekļiem nodrošināt mākslas darba (-u) transportēšanu uz Cēsu Izstāžu namu un pēc izstādes savlaicīgi aizgādāt prom.
	9. Muzejs mākslas darbu izvērtēšanai nodrošina Komisijas locekļiem darba telpas.
	10. Komisijas locekļiem nav tiesību skanēt, fotografēt vai kopēt Konkursam iesniegtos pieteikumus.
	11. Komisijas locekļiem ir pienākums ievērot projektu vērtēšanas procesa konfidencialitāti.
2. **Vērtēšanas kritēriji**

10.1. Konkursa vērtēšanas kvalitatīvie kritēriji:

10.1.1. projekts ir iesniegts projektu Konkursam noteiktajā termiņā;

10.1.2. projekta noformējums un saturs atbilst šī nolikuma noteiktajām prasībām;

10.1.3. tēmas atbilstība, aktualitāte;

10.1.4. idejas oriģinalitāte;

10.1.5. mākslinieka daiļrades unikalitāte un interpretācijas novitāte;

 10.1.6. mākslinieciskās un tehniskās prasmes;

10.1.7. darba tehniskā un mākslinieciskā kvalitāte (t.sk. eksponēšanas potenciāls).

* 1. Vizuālās mākslas darbi, kas neatbilst noteiktajiem tematiskajiem, administratīvajiem un reģionālajiem kritērijiem, netiek vērtēti.
1. **Konkursa balvas**
	1. Konkursa 1. vietas ieguvējs saņem:
		1. naudas balvu 2000 eiro apmērā;
		2. konkursa darba iekļaušanu Muzeja pamatkrājumā (pēc individuālas vienošanās ar Muzeja vadību);
		3. iespēju rīkot personālizstādi Muzejā 2026. gadā vai 2027. gadā (pēc individuālas vienošanās ar Muzeja vadību).
	2. Konkursa 2. vietas ieguvējs saņem:
		1. naudas balvu 600 eiro apmērā;
		2. konkursa darba iekļaušanu Muzeja pamatkrājumā (pēc individuālas vienošanās ar Muzeja vadību).
	3. Konkursa 3. vietas ieguvējs saņem:
		1. naudas balvu 500 eiro apmērā;
		2. konkursa darba iekļaušanu Muzeja pamatkrājumā (pēc individuālas vienošanās ar Muzeja vadību).
	4. Skatītāju simpātijas balsojums – naudas balva 200 eiro apmērā.
	5. Izmaksājot naudas balvu, iedzīvotāju ienākuma nodoklis tiek ieturēts saskaņā ar [likuma “Par iedzīvotāju ienākuma nodokli](http://likumi.lv/doc.php?id=56880" \l "p9" \t "_blank)” 9. panta pirmās daļas 10.punktu.
	6. Ja  konkursants  ir Cēsu novada pašvaldības darbinieks, izmaksājot naudas balvu tiek ieturētas IIN un SOC nodokļa iemaksas valstī noteiktajā kārtībā.
2. **Komisijas un izstādes rīkotāju tiesības un pienākumi**
	1. No dalībnieku iesniegtajiem pieteikumiem (iesniegtās detalizētās informācijas par mākslas darbiem, augstas izšķirtspējas vizuālā materiāla un informācijas par autoru) Konkursa rīkotājiem ir tiesības izvēlēties eksponēšanai piemērotākos darbus un tos izstādīt izstādē.
	2. Konkursa rīkotāji un Konkursa žūrijas komisija patur tiesības mākslas darbus aplūkot un novērtēt klātienē, ja iesniegtais pieteikums nesniedz pietiekami daudz informācijas vai raisa šaubas par tā piemērotību Konkursam un izstādei.
	3. Muzejs uz izstādes laiku pieņem un pēc tā atgriež atpakaļ autoru mākslas darbus ar pieņemšanas – nodošanas aktu.
	4. Rīkotāju pienākums ir nodrošināt izstādes publicitāti, kvalitatīvu iekārtojumu un pieejamību skatītājiem.

1. **Personas datu aizsardzība**
	1. Muzejs ir atbildīgs par dalībnieku personas datu apstrādi saskaņā ar spēkā esošajiem datu aizsardzības tiesību aktiem.
	2. Personas dati, kurus rīkotājs iegūst saistībā ar Konkursu, tiks apstrādāti tikai Konkursa mērķu īstenošanai un tiks glabāti tikai tik ilgi, cik nepieciešams saskaņā ar tiesību aktiem un Muzeja izstrādāto Privātuma politiku.
	3. Katram Konkursa dalībniekam vai viņa likumiskajiem pārstāvjiem ir tiesības pieprasīt piekļuvi, labošanu, dzēšanu vai ierobežojumu attiecībā uz viņu personas datiem, kā arī iesniegt sūdzību Datu valsts inspekcijai saskaņā ar spēkā esošajiem tiesību aktiem.
	4. Konkursa dalībniekiem vai viņu likumiskajiem pārstāvjiem ir jābūt informētiem par to, ka viņu personas datu apstrāde konkursa ietvaros ir pamatota ar viņu piekrišanu. Piekrišanu var atsaukt jebkurā laikā, neietekmējot līdz piekrišanas atsaukšanai veiktās datu apstrādes likumību.
	5. Konkursa dalībnieki tiek informēti un piekrīt, ka viņu sniegtā informācija var tikt izmantota publicitātes materiālos ar mērķi informēt sabiedrību par Konkursu un izstādi.
2. **Autortiesības**
	1. Konkursa dalībnieki atbild par Konkursa ietvaros veiktiem Autortiesību likuma vai citu normatīvo aktu pārkāpumiem. Konkursa dalībnieki nodrošina autortiesību subjektu tiesību ievērošanu un nepieļauj autortiesību pārkāpumus.
3. **Noslēguma jautājumi**
	1. Publiskojot Konkursa rezultātus, tiks norādīta informācija par dalībnieku: vārds, uzvārds, rezultāts, iegūtā vieta.
	2. Konkursa rīkotājs veic savu organizēto pasākumu fotografēšanu un filmēšanu saistībā ar dažādām Cēsu muzeja organizētām aktivitātēm un pasākumiem, tai skaitā attēlu jeb fotogrāfiju formā. Fotogrāfijas un/vai videoattēls, audioieraksts var tikt publicēts Cēsu novada pašvaldības un Cēsu muzeja tīmekļa vietnēs, Facebook un Instagram lapās un izdevumā “Cēsu Novada Vēstis”.